laion/Wikipedia-Exotic huggingface dataset:
פרנסיס דרוונט ווד

פרנסיס דרוונט ווד (באנגלית: Francis Derwent Wood‏: 15 באוקטובר 1871, קזיק - 19 בפברואר 1926) היה פסל בריטי, חבר אקדמיה המלכותית לאמנויות. פרנסיס ווד נולד בעיירה בקאמבריה. הוא נסע ללמוד פיסול בגרמניה ובשנת 1887 חזר להמשך לימודים בלונדון. בשנים 1897–1905 הוא היה מלמד בבית ספר לאמנויות בגלאזגו. בתקופה זו הוא יצר מספר פסלים שהיו חלק של עיטור הבניינים. בשנת 1909 הוא יצר פסל משיש Atalanta, שהעתק מברונזה הוצב בשנת 1929 ליד גשר אלברט. בשנת 1914 כאשר פרצה מלחמת העולם הראשונה ווד היה מבוגר מדי להתגייס לצבא אך הוא התנדב לעבודה בבית חולים. הוא פיתח שיטה ליצירת מסכות מנחושת לחיילים שנפצעו בפנים. שימוש במסכות אלו נתן לפצועים ביטחון עצמי. הוא עבד בתחום כשנתיים ובתקופה זו יצר כמה מאות מסכות לפצועים. שיטה זו שימשה גם פסלת אמריקאית אנה קולמן לאד. בשנת 1918 ווד מונה לפרופסור בקולג' המלכותי לאמנות בלונדון וכיהן בתפקיד זה עד לשנת 1923. בשנת 1918 הוא עשה פסל Canada's Golgotha שתיאר חייל קנדי שנצלב על העץ. פסל זה גרם לתקרית דיפלומטית בין קנדה לבין גרמניה. הפסל נפסל להצגה בתערוכה המתוכננת והוצג מחדש רק בשנות ה-90. בשנת 1919 הוא היה חבר בצוות שעבדו על הסנוטאף של לונדון. בשנת 1920 ווד נבחר לאקדמיה המלכותית לאמנויות. ג'יימס וולף, 1911 Canada's Golgotha, 1918 אנדרטה לחיילים הנופלים, 1922 פסל אישה, 1903 מדיה וקבצים בנושא פרנסיס דרוונט ווד בוויקישיתוף ביוגרפיה ועבודות פסלים של ווד Evans, Suzanne (2007). Mothers of Heroes, Mothers of Martyrs: World War I and the Politics of Grief. McGill-Queen's Press. ISBN 9780773531888.
ביטפורט

ביטפורט (באנגלית: Beatport) הוא שירות מוזיקה אלקטרונית אמריקאי מבית LiveStyle (אנ'). ביטפורט מכוונת בעיקר לתקליטנים, ומוכרת שירים מלאים של אמני מוזיקה אלקטרונית, וכמו כן משאבים לרמיקסים. השירות, שהוקם ב-2004, נרכש ב-2013 על ידי SFX Entertainment (כיום LiveStyle (אנ')) תמורת קצת יותר מ-50 מיליון דולר. ב-2014, כחלק ממאמץ להרחיב את הקהל שלה, ביטפורט התחילה להציג תוכן חדשותי של ה-EDM, והציעה הזרמת מוזיקה לפי דרישה מהקטלוג שלה, ולשדר אירועי סטרימינג בשידור חי. ב-1 בפברואר 2016, SFX Entertainment הגישה בקשה לפשיטת רגל, והעמידה למכירה את השירות. עם זאת, במאי 2016, SFX Entertainment השעתה את המכרז המוצע של החברה, וקיצצה את פעילות הסטרימינג והתוכן המקורי של השירות. בדצמבר 2016, SFX Entertainment ביטלה את בקשתה לפשיטת רגל, ושינתה את שמה ל-LiveStyle. בעת ההשקה של השירות, ביטפורט הציעה השמעת שירים מ-79 חברות תקליטים אלקטרוניות. במהלך השנים, החברה גדלה והרחיבה את קטלוג המוזיקה שלה כדי לכלול עוד אמנים, והבדילה בין התת-ז'אנרים של המוזיקה האלקטרונית. לכלל השירים בביטפורט אין ניהול זכויות דיגיטלי. אין הגבלות על מספר המכשירים שאליהם ניתן להעביר שיר שנרכש וגם לא מספר הפעמים שניתן לצרוב שיר בודד לתקליטור. אתר האינטרנט הרשמי של ביטפורט (באנגלית) ביטפורט, ברשת החברתית פייסבוק ביטפורט, ברשת החברתית אקס (טוויטר) ביטפורט, ברשת החברתית אינסטגרם ביטפורט, סרטונים בערוץ היוטיוב "Beatport's Revenue Dropped By $7.5 Million Last Year". Mixmag.net. 2016-02-18. ארכיון מ-2016-02-19. נבדק ב-2016-02-18. Sisario, Ben (26 בפברואר 2013). "SFX Entertainment Buys Electronic Dance Music Site". The New York Times. ארכיון מ-2018-09-26. נבדק ב-2022-07-29. {{cite news}}: (עזרה)
פאבל סביניין

פאבל סביניין (ברוסית: Па́вел Свиньи́н;‏ 19 ביוני 1787 – 21 באפריל 1839) היה סופר, צייר ועורך רוסי פורה. הוא היה גיסו של אפולון מייקוב וחותנו של אלכסי פיסמסקי. סביניין, היה אנגלופיל, ולכן ליווה את אדמירל דמיטרי סניאבין במשלחת השנייה לאזור הים התיכון והועסק בקונסוליה הרוסית בפילדלפיה בין השנים 1811 ו-1813. הוא היה עוזר של הגנרל ז'אן ויקטור מארי מורו והיה נוכח במותו. ספרו הראשון, Sketches of Moscow and St. Petersburg 1813, הופיע לראשונה בפנסילבניה באנגלית. הוא השאיר את אחד התיאורים הכתובים הראשונים של מוזיקת הכנסייה השחורה בארצות הברית והשיק את פרסום המגזין הספרותי Otechestvennye Zapiski ב-1818. סביניין היה ביחסי ידידות עם סופרים רוסים רבים, כולל פושקין וגוגול, וקידם את הקריירה של איכרים מוכשרים. בשנת 1830 עזב את הבירה והתיישב באחוזתו הכפרית ליד גליך. סביניין חיבר כמה רומנים ומחזות היסטוריים, מדריך לסנט פטרבורג ופרבריה (ב-5 כרכים, 1816–1828) וקטלוג של נשקיית הקרמלין (1826). האוסף האישי שלו, המכונה "המוזיאון הרוסי", הציג מספר ציורים יקרי ערך, פסלים, כתבי יד, עתיקות, מטבעות ואבני חן. הוא נמכר במכירה פומבית בשנת 1834. כמזכירו של הנציג הדיפלומטי הרוסי בתחילת המאה ה-19, הוא צייר מספר צבעי מים של החיים באמריקה. מאוחר יותר פרסם ספר על התקופה הזאת. הוא תיעד את החיים האמריקאיים, ומראה סצנות שהיו נחשבות לא תרבותיות או בלתי פורמליות בחוגים רבים באירופה. כגון עישון בנוכחות נשים, עישון בתוך הבית, גבר מוריד את החליפה בנוכחות נשים ועוד. הטבלה בפילדלפיה בזמן סופה תפילה של מתודיסטים בפילדלפיה העיר וושינגטון גדודים עירוניים בפילדלפיה חיי לילה בפילדלפיה מדיה וקבצים בנושא פאבל סביניין בוויקישיתוף Свиньин Павел Петрович - Биография, www.biografija.ru Darden, Robert (1996). People Get Ready: A New History of Black Gospel Music. New York: Continuum International Publishing Group. ISBN 0-8264-1752-3. Page 40. "Russian Humanitarian Encyclopaedic Dictionary" ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאבל סביניין".
ריקי ריקי

ריקי ריקי הוא סרט קומדיה ישראלי משנת 2004 בבימויו של איתן ענר, עם דלית קהן, נירו לוי וטל פרידמן בתפקידים הראשיים. הסרט היה מועמד לשני פרסים בטקס פרסי אופיר לשנת 2004 - פרס אופיר לעיצוב התלבושות הטוב ביותר (רקפת בהיר) ופרס אופיר למוזיקה המקורית הטובה ביותר (אלון אולארצ'יק). ריקי (דלית קהן) היא סטודנטית לעיצוב. היא מתכוננת לחתונתה עם אשר (נירו לוי) ומתלבטת איזו שמלה ללבוש. אשר הוא מנחה תוכנית בערוץ הקהילתי בטלוויזיה ביחד עם נעמי המכונית "הדבורה" (עמנואל הורי). הוא מתוודה בפני ריקי כי בגד בה פעם אחת בלבד עם נעמי. ריקי ההמומה מגרשת אותו מביתה ונוסעת עם אחותה שרון לירושלים להציג את עבודת הגמר שלה בעיצוב - אסלה מתנפחת. המורה שלה לעיצוב הוא מקס (טל פרידמן) והוא מעתיר שבחים על עבודתה. הוא מסיע אותה לתל אביב ומנסה להתחיל אתה. ריקי מקבלת אתו בתחילה בקרירות אך אחר כך מסכימה לחיזוריו כדי לעורר את קנאתו של אשר. אחותה שרון (מיכל קהן) היא זמרת של להקת רוק של ארבע נגנים שאוהבים לנגן ולעשן ג'וינטים וריקי מסכימה לאכסן אותה בדירתה לאחר שנזרקו מדירות קודמות. ריקי ושרון הן אחיות יתומות לאחר שהוריהן נספו בשריפה. ריקי מקבלת טיפול פסיכולוגי אצל הפסיכולוגית בתיה (גילה אלמגור) אבל עם הזמן היא מבינה שבתיה זקוקה אף היא לטיפול וסובלת מבדידות. היא מחליטה להפסיק את הטיפול ובתיה פורצת בבכי. ריקי לוקחת אותה לשתות בבר ושם מנסה בליין מבוגר בשם אברם (לני רביץ) להתחיל אתה אבל בתיה מסרבת. ריקי מבקרת את אשר, מוצאת את נעמי במיטתו ונמלטת משם. אשר רודף אחריה ומסתבך בקטטה עם עבריינים ונפצע קשה. ריקי מבקרת אותו בבית החולים אך מחליטה לחזור אחר כך למקס. פרודתו של מקס, אליזבת (חנה חגין) מגיעה לדירת ורוצה לחזור אליו אבל מקס דורש גט. בינתיים מגיעה ריקי עם המזוודות, רואה את מקס ואליזבת וחוזרת מיד לביתה. היא מחליטה להתחתן עם אשר שבינתיים השתקם. הם עומדים בחתונה מתחת לחופה אך כשאשר מתכונן לדרוך על הכוס היא חוטפת אותה, רצה ברחובות תל אביב בשמלת כלה עד שמגיעה לגשר הירקון שם היא משליכה אותה, נפגשת שם לפתע עם מקס והקשר ביניהם מתחדש. "ריקי ריקי", במסד הנתונים הקולנועיים IMDb (באנגלית) "ריקי ריקי", באתר ספר הקולנוע הישראלי "ריקי ריקי", באתר אידיבי "ריקי ריקי", במסד הנתונים הקולנועיים KinoPoisk (ברוסית) ריקי ריקי, במיזם "אישים" לתיעוד היצירה הישראלית קדימון לריקי ריקי, באתר יוטיוב ריקי ריקי, באתר קרן הקולנוע הישראלי
ראג' קומיקס

ראג' קומיקס (באנגלית:Raj Comics) היא חברה שפועלת בהודו ומתמחה בהוצאת ספרי קומיקס. החברה הוקמה על ידי ראג'קומר גופטה בשנת 1984 והיא הייתה הוצאה לאור שהתמחה בספרות זולה. החברה זכתה להצלחה ומכרה כמיליון העתקים בשנה. בניו של מייסד הוצאה לאור היו חובבי קומיקס. בשנת 1986 המשפחה החליטה לעבור לתחום של קומיקס תוך יצירת דמויות מבוססות על התרבות ההודית. החברה מתמחה בתחום פנטזיה ימי הביניים, אימה, מסתורין וגיבורי-על. רוב היצירות מתפרסמות בהינדי ורק הוצאות בודדות באנגלית. עד היום פורסמו כ-35 אלף חוברות קומיקס שנמכרו בהודו ובמדינות נוספות. בנוסף לכך כל יום מתווסף דף חדש לסדרת רשת Raj Rojana. בשנת 2021 מספר דמויות של החברה היו בין הפופולריות ביותר בהודו. למרות שיחות שהתקיימו עם אנשי בוליווד טרם צולם סרט קולנוע על בסיס דמויות של ראג' קומיקס. נגראז' ( Nagraj) הדמות נוצרה בשנת 1986 על ידי ראג'קומר גופטה. הדמות מבוססת על הדמות ממיתולוגיה הודית. עד לשנת 2022 פורסמו כ-170 חוברות של הסדרה הראשי וכמה עשרות חוברות של סדרות משניות. בנוסף לכך צולמו מספר סרטי הנפשה סופרקומנו דרובה (Super Commando Dhruva) הדמות נוצרה בשנת 1987 על ידי אנופם סינהא. הדמות פעולת בעיר דמיונית Rajnagar בה הוקם כוח מיוחד למלחמה באויבים. מאז שנת 1987 נוצרו כ-150 חוברות. בגלל שכל החוברות הם בהינדי, הדמות כמעט ולא מוכרת מחוץ להודו. בוקאל (Bhokal) הדמות נוצרה על ידי מנוג' ודאנג'אי גופטה לקומיקסים של פנטזיה אפלה. בנקלל (Bankelal) הדמות נוצרה בשנת 1987. היא דמות קומית שפועלת בתקופת ימי הביניים. שאקטי (Shakti) הדמות נוצרה על ידי אנופם סינהא על בסיס מיתולוגיה הודית. לפני קבלת יכולות-על היא הייתה עקרת בית. אתר האינטרנט הרשמי של ראג' קומיקס (באנגלית) ראג' קומיקס, ברשת החברתית פייסבוק ראג' קומיקס, ברשת החברתית אקס (טוויטר) ראג' קומיקס, ברשת החברתית אינסטגרם ראג' קומיקס, ברשת החברתית LinkedIn ראג' קומיקס, סרטונים בערוץ היוטיוב נתונים על החברה Swati Maskara, #SaturdaySpecial: 10 iconic Indian comic book characters that are unforgettable even in 2021, AnimationXpress, ‏2021-10-09 (באנגלית אמריקאית) Raj Comics' Manoj Gupta on video avatars of Indian superheroes, afaqs!
אל-מהג'ר

אַלְ-מַהְגַ'ר (בערבית: المهجر, הפזורה) הייתה תנועה ספרותית שנוסדה על ידי סופרים דוברי ערבית, שהיגרו לאמריקה מהלבנט תחת השלטון העות'מאני בתקופת מפנה המאה העשרים. כמו קודמיהם בתנועת הנהדה, קיבלו סופרי תנועת אל-מהג'ר השראה מהמפגש האישי שלהם עם העולם המערבי והשתתפו בהתחדשות הספרות הערבית. על כן, חלק מחוקרי התקופה התייחסו אליהם כאל שייכים לתנועת הנהדה המאוחרת. סופרים אלו, באמריקה הדרומית כמו גם בארצות הברית, תרמו להתפתחותה של הנהדה בתחילת המאה ה-20. ג'ובראן ח'ליל ג'ובראן נחשב למשפיע ביותר מבין משוררי אל-מהג'ר. ספר הביקורת הספרותית, "אל-ע'רבאל" (الغربال, הכברה) מאת מיכאיל נעימה, שיצא לאור ב-1923, מכיל את העקרונות הראשיים של תנועת אל-מהג'ר. כפי שניסחו דייוויד לוינסון ומלווין אמבר, "הדחף לשמר זהות תרבותית ערבית כלשהי בקרב קהילות המהגרים באמריקה הצפונית קיבל חיזוק כבר בהתחלה כאשר מהגרים משכילים השיקו עיתונים ואגודות ספרותיות בשפה הערבית, הן באזור ניו יורק והן באזור בוסטון, על מנת לעודד כתיבת שירה וספרות ובמטרה לשמר את המורשת התרבותית הערבית ולהעשיר אותה". כך, בשנת 1892 נוסדו בניו יורק העיתון האמריקאי הראשון בשפה הערבית, "כאוכב אמירכא" (كوكب اميركا, כוכב אמריקה), שהמשיך לצאת לאור עד שנת 1908, וכתב העת הראשון בשפה הערבית, "אל-פנון" (الفنون, האמנויות), הוצא לאור על ידי נסיב ערידה בניו יורק בין השנים 1913–1918. מגזין זה שימש שופר לסופרים מהג'ריים צעירים. אגודת העט (الرابطة القلمية, The Pen League) הייתה החבורה הספרותית הראשונה בשפה הערבית באמריקה הצפונית. החבורה הוקמה בתחילה על ידי נסיב ערידה ועבד אל-מסיח חדאד בשנת 1915 או 1916, ולאחר מכן הוקמה מחדש ב-1920 על ידי קבוצה גדולה יותר של סופרים מהג'ריים בניו יורק בהובלת ג'ובראן ח'ליל ג'ובראן. האגודה התפרקה בעקבות מותו של ג'ובראן ב-1931 וחזרתו של מיכאיל נעימה ללבנון ב-1932. מטרותיה העיקריות של אגודת העט היו, במילותיו של נעימה ששימש מזכירהּ: "להרים את הספרות הערבית מבוץ הקיפאון והחיקוי, ולהחדיר חיים חדשים בעורקיה כדי להפוך אותה לכוח פעיל בבניית האומות הערביות. כפי שהביע נעימה בתקנון שהכין עבור הקבוצה: הנטייה לשמור על שפתנו ועל הספרות שלנו בתוך הגבולות הצרים של חיקוי הקדמונים בצורה ובמהות היא נטייה מזיקה ביותר; אם תישאר ללא התנגדות, הדבר יוביל בקרוב לריקבון והתפוררות... לחקות אותם זו בושה קטלנית... אנחנו חייבים להיות נאמנים לעצמנו אם נרצה להיות נאמנים לאבותינו. חוקר הספרות נדים נעימה מעריך כי חשיבותה של הקבוצה היא בהסטת הקריטריונים של האיכות האסתטית בספרות הערבית: בהתמקדותם באדם ולא בשפה, באנוש ולא בחוק וברוח ולא באות, נאמר כי אסכולת אל-מהג'ר הובילה את הספרות הערבית מהקלאסיציזם המיושן שלה אל העידן המודרני. עם חברי אגודת העט נמנו: נסיב ערידה, רשיד איוב, ודיע באחוט, ויליאם קטספליס, ג'ובראן ח'ליל ג'ובראן (יו"ר), עבד אל-מסיח חדאד, נדרה חדאד, איליא אבו מאדי, מיכאיל נעימה (המזכיר) ואמין אל-ריחאני. שמונה מתוך עשרת החברים היו יוונים אורתודוקסים ושניים היו מרונים. העיתון הראשון בשפה הערבית בברזיל, אל-פייחאא' (الفيحاء, אחד הכינויים לדמשק), יצא לאור בקמפינאס בנובמבר 1895. פחות מחצי שנה לאחר מכן יצא גם "אל-בראזיל" (البرازيل, ברזיל) בסנטוס. השניים התמזגו שנה לאחר מכן בסאו פאולו. החוג הספרותי הראשון בשפה הערבית באמריקה הדרומית, ריוואק אל-מערי (رواق المعري, מסדרון אל-מערי), הוקם ב-1900 על ידי סעיד אבו חמזה שקנה שביתה בסאו פאולו. על שפיק אל-מעלוף נאמר כי הוביל את הקיבוץ הגדול של משוררי אל-מהג'ר באמריקה הדרומית. מדיה וקבצים בנושא אל-מהג'ר בוויקישיתוף
מאנדו

מאנדו (בדנית: Mandø) הוא אי בדנמרק הנמצא באזור החוף הדרום מערבי של יוטלנד. האי משתרע על פני 7.63 קילומטרים רבועים וחיו בו 40 תושבים נכון לינואר 2018. ניתן להגיע אל מאנדו כאשר יש גאות על פני מסלול לא סלול באורך של כארבעה קילומטרים המחבר את האי ליבשת. שטחי ביצות עשב רבים מקיפים את האי והם מספקים בין היתר אזורי רבייה לציפורים ואורגניזמים אחרים. ערך זה הוא קצרמר בנושא דנמרק. אתם מוזמנים לתרום לוויקיפדיה ולהרחיב אותו.
ניקולאי סברצ'קוב

ניקולאי סברצ'קוב (ברוסית: Николай Сверчков;‏ 1817–1898) היה צייר רוסי שהתמחה בז'אנר ובסצינות צייד וסוסים. הוא היה חבר באקדמיה האימפריאלית לאמנויות. אביו היה אחראי על האורוות הקיסריות. בילדותו עבד עם אביו והחל לצייר חיות. הוריו התרשמו מעבודתו, וסידרו לו שיעורים באקדמיה הקיסרית לאמנויות עם צייר הקרב, אלכסנדר סאוורויד, מ-1827 עד 1829. הוא לא הצליח לעמוד בקצב התוכנית הקפדנית שם, והועבר לבית ספר בכנסיית פטרוס הקדוש. שם למד מ-1829 עד 1833. עם סיום לימודיו מצא עבודה במשרד הפנים. הוא צייר בזמנו הפנוי והציג את עבודותיו בתערוכות השנתיות של האקדמיה. ב-1839 הוענק לו התואר "אמן חופשי" ועזב את שירות המדינה. במהלך שנות ה-40, הוא ביקר בכמה חוות הרבעה מפורסמות כדי לצייר סצנות של סוסים שם. בשנת 1850, ציוריו פורסמו בצורת ספר על ידי חברת Velten בקרלסרוהה. לאחר מכן, הוא ביקר את המשורר ניקולאי נקראסוב באחוזתו ליד ירוסלב ויצר איורים לכמה מיצירותיו. ב-1852 הוא זכה בתואר "אקדמיה" על ציורי הטרויקה הפופולריים שלו, והפך לפרופסור ב-1855. משנת 1856 עד 1864 חי באירופה תחילה בפריז, שם הציג בסלון, אחר כך בלונדון ובבריסל. בשנת 1863, ציורו של "ציד הדובים" נרכש על ידי הקיסר נפוליאון השלישי. עם שובו לסנט פטרסבורג בשנת 1864 הוזמן על ידי הצאר אלכסנדר השני לצייר בד גדול המתאר את יציאתו של הצאר אלכסיי הראשון כדי לבדוק את חייליו בשנת 1664. הוא המשיך לקבל עבודות מהחצר המלכותית עד 1882. לרוב העבודה כללה דיוקנאות סוסים של בני משפחת המלוכה, אבל הוא גם עשה סצנות קרב במיוחד ממלחמת רוסיה-טורקיה. הוא המשיך להציג לעיתים קרובות, והשתתף בתערוכות בינלאומיות רבות, כולל תערוכת המאה בפילדלפיה. בסך הכל הוא הפיק 350 ציורים ויותר מאלף רישומים. אלכסנדר השני, 1871 טרוייקה, 1848 סצנת צייד, 1873 כירכרה בדהירה, 1855 מדיה וקבצים בנושא ניקולאי סברצ'קוב בוויקישיתוף ניקולאי סברצ'קוב, באתר Discogs (באנגלית) Русские художники. Сверчков Николай Егорович., www.artsait.ru Kenneth, Nikolai Sverchkov, www.rusartnet.com (באנגלית בריטית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקולאי סברצ'קוב".
רארש איליה

רארש אנדריי איליה (ברומנית: Rareș Andrei Ilie; נולד ב-19 באפריל 2003 בבוקרשט שברומניה) הוא כדורגלן רומני המשחק בעמדת קשר הכנף בלוזאן מליגת העל השווייצרית. איליה גדל במחלקת הנוער של ראפיד בוקרשט. ב-5 בספטמבר 2020 ערך איליה את הופעת הבכורה שלו בקבוצה הבוגרת של המועדון, בניצחון 2-1 על פאנדורי טרגו ז'יו במסגרת המחזור השני בליגת העל הרומנית לעונת 2020/2021. ב-19 בנובמבר הבקיע את שער הבכורה שלו במועדון, בניצחון 1-0 על מועדון הכדורגל אוניברסיטת קלוז' במסגרת המחזור העשירי בליגה. בסך הכל ערך איליה 58 הופעות ליגה במדי המועדון, בהן הבקיע תשעה שערים. ב-14 ביולי 2022 חתם איליה בניס מליגת העל הצרפתית. ב-1 בפברואר 2023 הושאל לחצי עונה למכבי תל אביב. ב-20 ביוני 2023 הושאל ללוזאן השווייצרית לעונה אחת. רארש איליה, באתר Transfermarkt רארש איליה, באתר Soccerway רארש איליה, באתר WorldFootball.net רארש איליה, באתר FootballDatabase.eu „Bomba” verii în Liga 1: „L-am vândut pe Rareș Ilie. Urmează vizita medicală” » Salariu de aproape 14 ori mai mare pentru internaționalul Rapidului באתר Gazeta Sporturilor, ‏ 14 ביולי 2022 (ברומנית) רארש איליה הצטרף למכבי בהשאלה, באתר מכבי תל אביב, ‏1 בפברואר 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רארש איליה".
פרננדו (כדורגלן)

פרננדו דוס סנטוס פדרו (בפורטוגזית: Fernando dos Santos Pedro; נולד ב-1 במרץ 1999 בבלו הורזיונטה שבברזיל) הוא כדורגלן ברזילאי המשחק בעמדת החלוץ בקבוצת רד בול זלצבורג מהבונדסליגה האוסטרית. פרננדו גדל במחלקת הנוער של פלמיירס מליגת העל הברזילאית. הוא ערך שתי הופעות ליגה במדי הקבוצה הבוגרת של המועדון, בהן הבקיע שער אחד. ב-1 ביולי 2018 חתם פרננדו בשחטאר דונצק מליגת העל האוקראינית. ב-25 ביולי ערך את הופעת הבכורה שלו במועדון, בניצחון 2-0 על דסנה צ'רניהיב במסגרת המחזור הראשון בליגה לעונת 2018/2019. ב-29 ביולי הבקיע את שער הבכורה שלו במועדון, בניצחון 3-0 על ארסנל קייב במסגרת המחזור השני בליגה. בסך הכל ערך 18 הופעות ליגה בעונת 2018/2019, בהן הבקיע שני שערים. ב-1 בספטמבר 2019 הושאל פרננדו לספורטינג ליסבון מליגת העל הפורטוגלית. ב-19 בינואר 2020 חזר לשחטאר דונצק, מבלי ששיחק במדי ספורטינג ליסבון. בסך הכל ערך פרננדו 51 הופעות ליגה במדי שחטאר דונצק, בהן הבקיע תשעה שערים. ב-1 ביולי 2022 חתם פרננדו ברד בול זלצבורג מהבונדסליגה האוסטרית. ב-22 ביולי ערך את הופעת הבכורה שלו במועדון, בניצחון 3-0 על אוסטריה וינה במסגרת המחזור הראשון בליגה לעונת 2022/2023. במשחק זה הבקיע את שער הבכורה שלו במועדון. שחטאר דונצק אליפות אוקראינה (3): 2018/2019, 2019/2020, 2021/2022 הגביע האוקראיני (1): 2018/2019 מדיה וקבצים בנושא פרננדו בוויקישיתוף פרננדו, ברשת החברתית אינסטגרם פרננדו, באתר Transfermarkt פרננדו, באתר Soccerway פרננדו, באתר WorldFootball.net פרננדו, באתר FootballDatabase.eu
ג'ירף מנומר

ג'ירף מנומר או ג'ירף צפוני (שם מדעי: Giraffa camelopardalis) הוא מין מהסוג ג'ירף שבעבר סווג כמין יחידי בסוגו אך פוצל לשלושה מינים. ג'ירף זה גדול וחי באזורים הצפוניים יחסית של אפריקה, בערבות עשב וסוואנות. הוא ניזון בעיקר מעלים של עץ השיטה בעזרת גובהו ולשונו הארוכה. ישנם שלושה תת-מינים לג'ירף זה: ג'ירף נובי (Giraffa camelopardalis Camelopardalis) ג'ירף קורדופן (Giraffa camelopardalis antiquorum) ג'ירף מערב אפריקני (Giraffa camelopardalis peralta) מדיה וקבצים בנושא ג'ירף מנומר בוויקישיתוף ג'ירף מנומר, באתר ITIS (באנגלית) ג'ירף מנומר, באתר NCBI (באנגלית) ג'ירף מנומר, באתר Animal Diversity Web (באנגלית) ג'ירף מנומר, באתר האנציקלופדיה של החיים (באנגלית) ג'ירף מנומר, באתר GBIF (באנגלית) ג'ירף מנומר, באתר אנציקלופדיה בריטניקה (באנגלית) ג'ירף מנומר באתר הרשימה האדומה של IUCN https://giraffeconservation.org/giraffe-species/
יחסי גאורגיה–מיאנמר

יחסי גאורגיה–מיאנמר הם היחסים הבילטרליים בין גאורגיה לרפובליקה של איחוד מיאנמר. היחסים הדיפלומטיים בין גאורגיה ומיאנמר כוננו ב-16 באוגוסט 1999. הקשרים בין שתי המדינות היו מתוחים מאז מהפכת הוורדים בגאורגיה ב-2003, במיוחד בשל קשריה ההדוקים של מיאנמר עם רוסיה. נשיא גאורגיה, מיכאיל סאקשווילי, ציין לא פעם את מיאנמר כדוגמה למשטר סמכותני שגאורגיה ביקשה להתרחק ממנו. בשנת 2005, במהלך ביקורו של נשיא ארצות הברית ג'ורג' ווקר בוש בטביליסי, הוא הודיע על תמיכתו בניסיונות האמריקאים לדחוף לרפורמה דמוקרטית ולסיים את הממשל הטוטליטרי במדינה הדרום-מזרחית של אסיה. בשנת 2007, במהלך הנאום השנתי שלו בפני העצרת הכללית של האו"ם, קרא הנשיא סאקשווילי לקהילה הבינלאומית לתמוך בהפגנות הפרו-דמוקרטיות שהתקיימו באותם ימים במיאנמר. ב-2012, כאשר הטיל וטו על הצעת חוק לשחרור אסירים שהוכרו כ"אסירים פוליטיים" על ידי הפרלמנט הגיאורגי, הנשיא סאקשווילי הציג ניגוד חד בין התקדמותה של גאורגיה לעבר הדמוקרטיה לבין המשטר האוטוריטרי של מיאנמר. בינתיים מיאנמר, בעוד שהיא מכירה רשמית בשלמותה הטריטוריאלית של גאורגיה, התייצבה בעקביות לצד רוסיה בסכסוך הגאורגי-רוסי. בשנת 2006, היא הייתה אחת מ-15 המדינות שהצביעו נגד החלטת האו"ם הקוראת לדיון מחודש בסכסוכים הבדלניים בגאורגיה, אזרבייג'ן, אוקראינה ומולדובה. מאז 2008, מיאנמר הצביעה מדי שנה (פרט לשנת 2016 שבה נעדרה משלחת מיאנמר מהאסיפה הכללית) נגד החלטת האו"ם בחסות גאורגיה הקוראת להחזיר עקורים לאבחזיה ודרום אוסטיה, כולל ב-2013, כשניסה סאקשווילי להפעיל לחץ על סאי מאוק קאם, סגן נשיא מיאנמר במטרה לשנות את עמדת מדינתו. דיפלומטים גאורגים באו"ם משתמשים לעיתים קרובות במשבר פליטי בני הרוהינגה בשנת 2015 כהשוואה למצב הפליטים הגאורגים. מבחינה תרבותית, גאורגיה ומיאנמר נהנו מיחסים מוגבלים אך לבביים. שלושה סרטים גאורגים שביימו משפחה של במאיות הוקרנו ב-2015 במהלך פסטיבל הסרטים הבינלאומי "Memory" ביאנגון. "Relations between Georgia and the Union of Myanmar". Ministry of Foreign Affairs of Georgia. נבדק ב-7 באוקטובר 2019. {{cite web}}: (עזרה) "'Beacon of Liberty' Vows to Solve Conflicts Peacefully". Civil Georgia. 10 במאי 2005. נבדק ב-7 באוקטובר 2019. {{cite web}}: (עזרה) "Saakashvili's Speech at the UN General Assembly". Civil Georgia. 27 בספטמבר 2007. נבדק ב-7 באוקטובר 2019. {{cite web}}: (עזרה) "Putting Secessionist Conflicts Under the International Spotlight". Civil Georgia. 14 בספטמבר 2006. נבדק ב-7 באוקטובר 2019. {{cite web}}: (עזרה)
דיבה (פירושונים)

האם התכוונתם ל... דיבה – אמירה הפוגעת בשמו הטוב של אדם פארה דיבה – אלמנתו של מוחמד רזא שאה פהלווי קמראן דיבה – אדריכל איראני דיווה
יחסי ונצואלה–מיאנמר

היחסים הבילטרליים בין הרפובליקה הבוליברית של ונצואלה לרפובליקה של איחוד מיאנמר כוננו ב-20 בנובמבר 1990. שגריר ונצואלה בווייטנאם מוסמך לתפקיד גם למיאנמר. ב-29 ביולי 2019, במהלך המשבר הנשיאותי בוונצואלה, הצטרפה נציגות מיאנמר באו"ם להצהרה משותפת, שהופנתה למזכיר הכללי אנטוניו גוטרש, המביעה תמיכה בממשלתו של ניקולס מדורו. מדיה וקבצים בנושא יחסי ונצואלה–מיאנמר בוויקישיתוף "Myanmar has agreed to the appointment of Mr. Jorge Rondón Uzcátegui as Ambassador Extraordinary and Plenipotentiary of the Bolivarian Republic of Venezuela to the Republic of the Union of Myanmar". Ministry of Foreign Affairs of Myanmar. 9 במרץ 2018. נבדק ב-1 בפברואר 2019. {{cite web}}: (עזרה) ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
ז'ובונטה רדיק

ז'ובונטה רדיק (באנגלית: Juvonte Reddic; נולד ב-23 במאי 1992) הוא כדורסלן אמריקאי המשחק בעמדת הפאוור פורוורד והסנטר. רדיק החל לשחק כדורסל עבור אוניברסיטת וירג'יניה קומונוולת'. לאחר שלא נבחר בדראפט 2014 ב-NBA, ב-6 באוגוסט 2014 חתם בסקאבוליני פזארו האיטלקית. בינואר 2015 עזב את הקבוצה, וחתם בווירטוס בולוניה, גם היא מאיטליה. ביולי 2015 הצטרף לסגל ברוקלין נטס לליגת הקיץ של ה-NBA, ובאוקטובר נבחר בסיבוב השלישי של דראפט ליגת הפיתוח של ה-NBA על ידי קאנטון צ'ארג'. ב-22 באוגוסט 2016 חתם בקולוסוס רודוס היוונית, ואף נבחר ל-MVP של הסיבוב הראשון בליגה. בקיץ 2017 הצטרף לבלפיוס מונס-אנו הבלגית. בקיץ 2018 הצטרף לפלקו סומבטהי ההונגרית, ובתום העונה זכה עימה באליפות ליגת העל ההונגרית. ב-29 במאי 2020 חתם בקוראל רואן באסקט הצרפתית. ב-24 ביולי 2022 חתם בעירוני קריית אתא, העולה החדשה לליגת העל הישראלית. באוגוסט 2023 חתם באסטרוס דה חליסקו מליגת העל המקסיקנית בכדורסל עמה הגיע למקום ה-3 בעונה הסדירה ולגמר הפלייאוף לאחר ניצחון על המוליכה ליברטדורס דה קרטרו בחצי הגמר. בסדרת הגמר הפסידה קבוצתו 1 - 4 לפוארזה רג'יה דה מונטריי. ז'ובונטה רדיק, ברשת החברתית אקס (טוויטר) פרופיל, באתר Sports-Reference פרופיל, באתר eurobasket פרופיל, באתר מנהלת ליגת העל בכדורסל VCU lands post player Juvonte Reddic, Richmond Times-Dispatch (באנגלית) Reddic signs to play in Italy - Richmond Times-Dispatch, web.archive.org, ‏2014-10-16 BROOKLYN NETS ANNOUNCE SUMMER LEAGUE ROSTER AND SCHEDULE, www.nba.com (באנגלית) Charge Select Five Players in 2015 NBA D-League Draft, OurSports Central, ‏2015-10-31 (באנגלית) Αναρτήθηκε από Spyros, Kolossos sign Juvonte Reddic, www.a1basket.gr Αναρτήθηκε από Spyros, BasketLeague Greece 2016-2017 First Round leaders, www.a1basket.gr Emiliano Carchia, Juvonte Reddic inks with Roanne - Sportando, sportando.basketball (באנגלית אמריקאית) הסנטר ז'ובונטה רדיק סיכם בקריית אתא, באתר ‏מאקו‏, 24 ביולי 2022
אגם פרנואה

אגם פרנואה (בפורטוגזית: Lake Paranoá) הוא אגם מלאכותי הממוקם בברזיליה, עיר הבירה של ברזיל. מי נהר הפרנואה (אנ') נסכרו בעת בניית העיר ברזיליה. אורך קו החוף שלו הוא 80 קילומטרים, שטחו 48 קילומטרים רבועים ועומקו המרבי הוא 38 מטרים. באגם יש שלושה איים. מדיה וקבצים בנושא אגם פרנואה בוויקישיתוף ערך זה הוא קצרמר בנושא גאוגרפיה של ברזיל. אתם מוזמנים לתרום לוויקיפדיה ולהרחיב אותו.
סמל סורינאם

סמל סורינאם אומץ רשמית על ידי רפובליקת סורינאם ב-25 בנובמבר 1975 לאחר שהמדינה קיבלה עצמאותה. מוטו הסמל הוא "Justitia - Pietas - Fides" - "צדק - רחמים - נאמנות". לסמל שני תומכים בדמות ילידי המדינה. שלט האצולה מחולק לשנים. צדו השמאלי מסמל את העבר - ספינת עבדים המובילה לאי עבדים מאפריקה. צדו הימני מסמל את העתיד ומציג את סמל האי עץ דקל מלכותי - המסמל אדם צדיק וישיר. היהלום במרכז הסמל, מסמל את לב האדם, הנחשב מקום מושבה של האהבה. ארבע פינות היהלום מייצגות את ארבע רוחות השמים. דגל סורינאם המנון סורינאם מדיה וקבצים בנושא סמל סורינאם בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.